PATVIRTINTA

Radviliškio rajono

Baisogalos mokyklos-darželio

direktoriaus 2021-04-13

įsakymu Nr.(1.3) V-13

**RESPUBLIKINĖS IKIMOKYKLINIO IR PRIEŠMOKYLINIO UGDYMO ĮSTAIGŲ**

**VIRTUALIOS KŪRYBINIŲ DARBŲ PARODOS**

**„GRAŽIAUSI ŽODŽIAI TĖČIUI“**

**NUOSTATAI**

**I. BENDROSIOS NUOSTATOS**

1. Respublikinės virtualios ikimokyklinių ir priešmokyklinių ugdymo įstaigų kūrybinių darbų parodos „**Gražiausi žodžiai Tėčiui** “, skirtos paminėti Tėvo dieną, birželio 6-ąją nuostatai (toliau – Parodos) reglamentuoja Parodos tikslą, uždavinius, dalyvius, organizavimo tvarką.

2. Virtualią Parodą organizuoja **Radviliškio r. Baisogalos mokykla – darželis.**

3. Parodos koordinatorė – Baisogalos mokyklos - darželio direktorės pavaduotoja ugdymui Gražina Areliūnienė.Parodos organizatorės Baisogalos mokyklos-darželio ikimokyklinio ir priešmokyklinio ugdymo pedagogės: Eglė Tautkuvienė, Rima Briedelienė, vyr. logopedė L. Krūgelienė.

4. Nuostatai bus skelbiami:

4.1. Radviliškio r. Baisogalos mokyklos-darželio internetinėje svetainėje <https://www.baisogalosmd.radviliskis.lm.lt/> ir  Facebook paskyroje, laikantis ir užtikrinant duomenų apsaugos reikalavimus.

4.2. Specialiųjų pedagogų ir logopedų namučiai Facebook grupėje <https://www.facebook.com/groups/386540394858707>

4.3. Auklėtoja auklėtojai (idėjos, darbeliai, pamokėlių planai) Facebook grupėje <https://www.facebook.com/groups/976828812401540>

**II. TIKSLAS IR UŽDAVINIAI**

5. **Tikslas** – ugdyti kūrybiškumą, meninę saviraišką, puoselėti meilę artimui per kūrybinę raišką, gebėjimą išreikšti jausmus kuriant darbus Parodai.

6. **Parodos uždaviniai**:

6.1. laisvai pasirinktomis priemonėmis (piešimas, lankstymas, lipdymas ir kt.) sukurti atviruką – sveikinimą tėčiui;

6.2. puoselėti vertybines nuostatas, stiprinti meilę artimui;

6.3. lavinti vaikų vaizduotę, kūrybiškumą, išradingumą, taikyti savitas kūrybinių darbų atlikimo technikas;

6.4. tobulinti vaikų smulkiąją motoriką (pirštų, riešo, rankų judesiai);

6.5. aktyvinti ikimokyklinio ugdymo įstaigų pedagogų bendradarbiavimą.

**III. PROJEKTO DALYVIAI**

7. Parodos dalyviai: ikimokyklinio ir priešmokyklinio ugdymo įstaigų vaikai.

8. Vaikus parodai ruošia ikimokyklinio, priešmokyklinio ugdymo pedagogai, švietimo pagalbos specialistai, šeimos nariai.

**IV. PARODOS ORGANIZAVIMAS**

9. Kūrybinio darbo atlikimo technika neribojama, darbas gali būti atliktas naudojant įvairias technikas, medžiagas (pvz.: popierių, sagas, siūlus, gamtinę medžiagą, origamio techniką ir t. t.), atviruke turi atsispindėti nors vienas pasirinktas žodis, raidė (pvz.: myliu, tėtis, tėčio vardas ar pirma vardo raidė) ar posmas, skirtas tėčiui.

10. Parodai įstaiga gali pateikti neribotą kiekį kūrybinių darbų.

11. Parodai pateikiami darbai turi būti tvarkingi, nuotrauka kokybiška.

12. Visi norintys dalyvauti kūrybinių darbų parodoje nuo **2021 m. balandžio 19 d. iki birželio 1d**. turi pateikti užpildytą dalyvio anketą (1 Priedas) ir atsiųsti el. paštu [tevodiena1@gmail.com](mailto:tevodiena1@gmail.com). Gavę užpildytą dalyvio anketą, prijungsime prie bendros virtualios parodos grupės „Gražiausi žodžiai Tėčiui“ Facebook paskyroje. ***Jei neturite*** Facebook paskyros, siųskite nuotraukas į nurodytą elektroninį paštą.

13. Facebook paskyroje „Gražiausi žodžiai Tėčiui“ kartu su nuotrauka pateikiamas trumpas kūrybinio darbo aprašymas: įstaigos pavadinimas, pedagogo ar kito vaiką ruošusio asmens vardas ir pavardė, vaiko vardas ir amžius.

14. Virtualios parodos elektroninė versija  **2021 birželio 4 d**. bus patalpinta Radviliškio r. Baisogalos mokyklos–darželio internetinėje svetainėje [http://www.baisogalosmd.radviliskis.lm.lt](http://www.baisogalosmd.radviliskis.lm.lt/) bei Facebook paskyroje https://www.facebook.com/baisogalosmokykla.darzelis.1

**V. BAIGIAMOSIOS NUOSTATOS**

15. Šioje virtualioje parodoje dalyvavę vaikai iki birželio 11d. gaus Baisogalos mokyklos - darželio padėkos raštus. Ruošusiems pedagogams, pagalbos mokiniui specialistams ar tėveliams bus paruoštos Baisogalos mokyklos - darželio pažymos (išsiųsime el. paštu).

16. Kūrybinių darbų nuotraukų atsiuntimas organizatoriams laikomas autorių sutikimu viešinti internetinėje erdvėje.

17. Dėl papildomos informacijos ir parodos organizavimo tvarkos kreiptis nurodytais kontaktais: [loretakrug@gmail.com](mailto:loretakrug@gmail.com) (tel. 869836797), [rimabriedeliene@gmail.com](mailto:rimabriedeliene@gmail.com), (867565053), [egle.ginkeviciute@gmail.com](mailto:egle.ginkeviciute@gmail.com) (tel. 860355979).

1 priedas

**RESPUBLIKINĖS IKIMOKYKLINIO IR PRIEŠMOKYLINIO UGDYMO ĮSTAIGŲ**

**VIRTUALIOS KŪRYBINIŲ DARBŲ PARODOS**

**„GRAŽIAUSI ŽODŽIAI TĖČIUI“**

**DALYVIO ANKETA**

|  |  |
| --- | --- |
| Ugdymo įstaigos pavadinimas |  |
| Dalyvio vardas, pavardė, amžius |  |
| Ruošusio asmens vardas, pavardė, el. pašto adresas, Facebook paskyros pavadinimas (prijungimui prie grupės) |  |